มีอาการเจ็บคอ บริเวณด้านขวา เวลากลืนน้ำลาย ไม่ทราบว่าสาเหตุมาจาก ต่อมทอนซิล อักเสบ หรือเปล่าครับ มีตัวยา Azithomycin 250 mg. สามารถทานได้มั้ยครับ ปกติ เป็นโรคสะเก็ดเงิน จะแพ้ยา Amoxy และ Norploxacin ครับ
สวัสดีครับ อาการเจ็บคอนั้น อาจเกิดจากภาวะคอหอยอักเสบ ทอนซิลอักเสบ หรือ กล่องเสียงอักเสบ ซึ่งตามสถิติแล้ว มักเกิดจากไวรัสทำให้คอหอยอักเสบบ่อยที่สุด ดังนั้น โดยทั่วไป จึงไม่จำเป็นต้องใช้ยาปฏิชีวนะครับ เพราะในการติดเชื้อไวรัส สามารถหายได้เองในเวลาราว 1 สัปดาห์ และยาปฏิชีวนะไม่มีผลกับไวรัสครับเบื้องต้น จึงขอแนะนำให้ดื่มน้ำมากๆ พักผ่อนให้เพียงพอ และ หลีกเลี่ยงการออกไปข้างนอก เพื่อไม่ไปรับเชื้ออื่นเพิ่มเติมครับหากเคยมีประวัติแพ้ยากลุ่ม Amoxicillin และ Norfloxacin โดยทั่วไปก็ใช้ยา Azithromycin ได้ครับ แม้ว่าโดยทั่วไปจะไม่มีผลกับโรคสะเก็ดเงิน แต่ก็ควรปรึกษาแพทย์ผู้รักษาก่อนใช้ยาดีกว่าครับ เพราะการใช้ยาปฏิชีวนะโดยไม่จำเป็นอาจทำให้เชื้อเกิดการดื้อยาได้ครับ